CELEX: 62020TN0053
Language: da
Date: 2020-01-30 00:00:00
Title: Sag T-53/20: Sag anlagt den 30. januar 2020 — Fællesforetagendet IMI 2 mod CHS

6.4.2020   
            
            
               DA
            
            
               Den Europæiske Unions Tidende
            
            
               C 114/12
            
         
      Sag anlagt den 30. januar 2020 — Fællesforetagendet IMI 2 mod CHS
      (Sag T-53/20)
      (2020/C 114/11)
      Processprog: engelsk
      
         Parter
      
      
         Sagsøger: Fællesforetagendet IMI 2 (ved advokaterne D. Waelbroeck, A. Duron og F. Federici)
      
         Sagsøgt: Choice Healthcare Solutions Ltd (Cardiff, Det Forenede Kongerige)
      
         Sagsøgerens påstande
      
      
                  —
               
               
                  Sagsøgte tilpligtes at tilbagebetale sagsøgeren 128 996,04 EUR med renter i forbindelse med tilskudsaftale 115011 vedrørende projektet »PROactive — Physical Activity as a Crucial Patient Reported Outcome in COPD« (PROactive — fysisk aktivitet som et afgørende patientrapporteret resultat inden for KOL), hvoraf der skal betales renter efter Den Europæiske Centralbanks rentesats for de vigtigste refinansieringstransaktioner, forhøjet med 3,5 %, fra den 23. juli 2019 indtil datoen for modtagelsen af de midler, der skal tilbagebetales til sagsøgeren.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har indgået en tilskudsaftale med sagsøgte vedrørende projektet »PROactive — Physical Activity as a Crucial Patient Reported Outcome in COPD«.
      Til støtte for søgsmålet, som er anlagt i henhold til artikel 272 i traktaten om Den Europæiske Unions funktionsmåde, har sagsøgeren gjort gældende, at sagsøgte har foretaget en række overtrædelser af vilkårene i den nævnte tilskudsaftale i henseende til de omkostninger, som sagsøgte har gjort krav på.